**Ministru kabineta noteikumu projekta** **„Grozījumi Ministru kabineta 2016. gada 7. jūnija noteikumos Nr. 359 „Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 7. jūnija noteikumos Nr. 359 „Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 7. jūnija noteikumos Nr. 359 „Darbības programmas "Izaugsme un nodarbinātība" 8.3.5. specifiskā atbalsta mērķa **"**Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”” (turpmāk – noteikumi Nr. 359) ir noteikta kārtība, kādā īstenojams 8.3.5. specifiskā atbalsta mērķa „Uzlabot pieeju karjeras atbalstam izglītojamajiem vispārējās un profesionālās izglītības iestādēs” (turpmāk – 8.3.5. SAM) projekts.Atbilstoši noteikumu Nr. 359 6.punktam 8.3.5. SAM projekts 4.punktā noteiktos sasniedzamos rādītājus plāno sasniegt atbilstoši pieejamajam kopējam attiecināmajam finansējumam, kas ir 21 645 410 *euro*, taču saskaņā ar noteikumu Nr. 359 7.punktu, 8.3.5. SAM ir piemērota snieguma rezerve 6,22% apmērā, t.i., 1 435 278 *euro*.Vadošā iestāde 2016.gada 8.aprīlī ir veikusi izmaiņas vadlīnijās Nr.2.2. „Vadlīnijas Ministru kabineta noteikumu par specifiskā atbalsta mērķa īstenošanu izstrādei” (turpmāk – Vadlīnijas 2.2.), kas nosaka, ja specifiskā atbalsta mērķa pasākumam tiek piemērota snieguma rezerve, iznākuma rādītāju izpildi plāno proporcionāli pieejamam finansējuma apjomam.Saskaņā ar noteikumiem Nr. 359 šobrīd nav pamata finansējuma saņēmējam plānot iznākuma un rezultāta rādītāju sasniegšanu proporcionāli pieejamam finansējumam saskaņā ar Vadlīnijām 2.2., tādējādi netiek nodrošināta vienlīdzīga attieksme un pieeja pret visiem finansējuma saņēmējiem, kam paredzēta finanšu rezerve. Ievērojot minēto, nepieciešams precizēt noteikumus Nr. 359, paredzot, ka iznākuma un rezultāta rādītāju izpilde tiek plānota atbilstoši proporcionāli pieejamam finansējuma apjomam, tādējādi nodrošinot vienlīdzīgu attieksmi un pieeju pret visiem finansējuma saņēmējiem, kam paredzēta finanšu rezerve, kā arī atbilstību Vadlīniju 2.2. nosacījumiem.Atbilstoši noteikumu Nr.359 23.2.5.15.apakšpunktā noteiktajam 8.3.5.SAM projekta budžetā ieplānotās “citas izmaksas” 8.3.5.SAM projekta atbalstāmo darbību īstenošanai izlietojums pirms izdevumu veikšanas finansējuma saņēmējam ir jāsaskaņo ar atbildīgo iestādi. Ievērojot minēto, šāda 8.3.5.SAM projekta vienošanās grozījumu saskaņošanas kārtība rada administratīvo slogu finansējuma saņēmējam, jo grozījumu projekts jāsaskaņo gan ar atbildīgo iestādi, gan sadarbības iestādi, kā arī neatbilst “vienas pieturas” aģentūras principam, saskaņā ar kuru finansējuma saņēmējam visi ar projekta īstenošanu saistītie jautājumi risināmi vienā institūcijā – sadarbības iestādē. Turklāt pastāv risks, ka atbildīgās iestādes iepriekš saskaņotos grozījumus sadarbības iestāde nesaskaņo un noraida. Vienošanās grozījumu saskaņošanas kārtību nosaka Ministru kabineta 2014.gada 16.decembra noteikumi Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” (turpmāk – noteikumi Nr.784). Saskaņā ar noteikumu Nr. 784 51.1.apakšpunktu finansējuma saņēmējs grozījumu priekšlikumu iesniedz sadarbības iestādē, kas izvērtē grozījumu lietderību, pamatotību un nepieciešamību. Papildus minētajam noteikumu Nr. 784 52.punkts nosaka, ka atbildīgajai iestādei ir tiesības saskaņot ierosinātos vienošanās grozījumus gadījumos, kas noteikti ar starpresoru vienošanos, kas noslēgta starp atbildīgo iestādi un sadarbības iestādi. Ievērojot minēto, nepieciešams precizēt noteikumus Nr. 359 23.2.5.15.apakšpunktu, nosakot, ka 8.3.5.SAM projekta budžetā ieplānotās “citas izmaksas” 8.3.5.SAM projekta atbalstāmo darbību īstenošanai izlietojums pirms izdevumu veikšanas finansējuma saņēmējam ir jāsaskaņo ar sadarbības iestādi.Papildus minētajam, Izglītības un zinātnes ministrija (turpmāk – ministrija) rosinās veikt grozījumus starp ministriju un Centrālo finanšu un līgumu aģentūru noslēgtajā starpresoru vienošanās, papildinot tajā norādītos gadījumus, kuros projekta vienošanās grozījumi to izskatīšanas procesā saskaņojami ar atbildīgo iestādi. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Valsts izglītības attīstības aģentūra, Valsts izglītības satura centrs, pašvaldības vai pašvaldību apvienības vai izglītības pārvaldes un valsts dibinātās profesionālās izglītības iestādes, kurām piešķirts profesionālās izglītības kompetences centra statuss. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tiek nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības attīstības aģentūra, Valsts izglītības satura centrs, pašvaldības vai pašvaldību apvienības vai izglītības pārvaldes un valsts dibinātās profesionālās izglītības iestādes, kurām piešķirts profesionālās izglītības kompetences centra statuss. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III, IV,V – noteikumu projekts šīs jomas neskar.

Izglītības un zinātnes ministrs K.Šadurskis

Vīza:

Valsts sekretāre L.Lejiņa

17.11.2016 12:37

897

Z.Rudene

zanda.rudene@izm.gov.lv

I.Ķīse

inguna.kuse@izm.gov.lv